cyanic-selkie/wikianc huggingface dataset:
Bømlo
Bømlo merupakan sebuah kampung yang terletak di dalam negara Norway.
Alejandro Giammattei
Alejandro Eduardo Giammattei Falla (lahir 9 Mac 1956) ialah ahli politik Guatemala yang merupakan penyandang kini Presiden Guatemala. Beliau ialah bekas pengarah sistem penjara Guatemala dan menyertai pilihan raya presiden Guatemala pada 2007, 2011, dan 2015. Beliau menang dalam pilihan raya 2019  dan mula menjawat pada 14 Januari 2020.
Bukovac (Mionica)
Bukovac (Mionica) merupakan sebuah tempat yang terletak di Serbia.
Bagada
Bagada merupakan sebuah kampung yang terletak di Nepal.
Kevin Lasagna
Kevin Lasagna (lahir 10 Ogos 1992) merupakan pemain bola sepak profesional Itali yang beraksi di posisi penyerang untuk kelab Serie A, Udinese dan pasukan kebangsaan Itali.
Buccinasco
Buccinasco merupakan sebuah komun yang terletak di daerah Lombardy, Milan, Itali.
Kevin Lasagna
Kerjaya awal
Lasagna memulakan kerjayanya bersama kelab yang terletak berhampiran kampung halamannya, Governolese. Pada tahun 2012, Lasagna menyertai kelab Serie D, Cerea dan beliau telah menjaringkan tujuh gol dalam 35 perlawnan sepanjang musim 2012–13. Lasagna seterusnya menyertai kelab Este bagi musim 2013–14. Pada musim itu, beliau telah menghasilkan 21 jaringan gol dalam 33 perlawanan sekali gus menjadikan beliau merupakan salah seorang pemain tumpuan yang beraksi di liga bawahan.
Carpi
Pada Julai 2014, Lasagna telah menyertai kelab Serie B, Carpi. Lasagna melakukan penampilan sulungnya di Serie B pada 13 September dengan menjadi pemain gantian pada aksi menentang Crotone. Pada 15 November 2014, Lasagna menjaringkan gol sulungnya untuk Carpi ketika pasukannya meraih kemenangan 5-2 ke atas Cittadella sekali gus membantu Carpi untuk melonjak ke tangga teratas Serie B.
Kiashahr
Kiashahr merupakan sebuah kawasan yang terletak di Iran.
Kevin Lasagna
Carpi
Pada Januari 2017, Lasagna telah diumumkan akan menyertai kelab Udinese ketika musim 2017–18. Udinese dilaporkan akan membayar nilai perpindahan Lasagna sebanyak 4.5 juta euro berserta kemungkinan bonus.
Kerjaya antarabangsa
Pada 9 Oktober 2018, Lasagna telah dipanggil untuk menyertai skuad senior oleh pengurus Roberto Mancini untuk menggantikan Simone Zaza bagi menghadapi perlawanan Liga Negara-Negara UEFA menentang Poland pada 14 Oktober. Beliau melakukan penampilan sulungnya bersama Itali pada perlawanan itu dengan beraksi sebagai pemain gantian pada lewat permainan. Beliau telah membantu jaringan kemenangan Itali pada masa kecederaan yang dijaringkan oleh Cristiano Biraghi melalui tandukan daripada hantaran sepakan penjuru sekali gus menjamin kedudukan Itali dalam peringkat kumpulan. Beliau beraksi sebagai barisan kesebelasan utama Itali buat kali pertama pada 20 November dalam perlawanan persahabatan menentang Amerika Syarikat yang berlangsung di Genk dan berakhir dengan kemenangan Itali 1-0.
Kelab
.
Sota Sato
Sota Sato (佐藤 颯汰) ialah seorang pemain bola sepak Jepun. Dia bermain untuk Giravanz Kitakyushu.
Kevin Lasagna
Antarabangsa
.
Ask, Hordaland
Ask merupakan sebuah kampung yang terletak di dalam negara Norway.
Güçlü, Demirözü
Güçlü, Demirözü merupakan sebuah kawasan yang terletak di Turki.
Sota Sato
Kerjaya kelab
Sota Sato memulakan kerjaya profesionalnya pada tahun 2018 ketika bersama Giravanz Kitakyushu.
Wong Nai Siong
Wong Nai Siong (1849 - 1924) adalah seorang pemimpin revolusioner Cina dan pengajar dari wilayah Minqing di Fuzhou, wilayah Fujian, China.
Ia juga membawa orang-orang dari wilayah Fujian untuk berhijrah ke negara lain termasuk Malaysia, khususnya Sibu, Sarawak.
Wong Nai Siong lahir di Fuzhou Ming Qing, di mana ayahnya merupakan seorang tukang kayu dan keluarganya sangat miskin.
Pada 1866, para mubaligh dari Episcopal Methodist datang; Wong Nai Song dibaptiskan dan memasuki agama Kristian pada November tahun tersebut.
Pada musim sejuk 1867, pendeta Xu Yang Mei mengangkat Wong Nai Siong sebagai seorang pembantu dan mengajarkannya Alkitab.
Soya Fujiwara
Soya Fujiwara (藤原 奏哉) ialah seorang pemain bola sepak Jepun. Dia bermain untuk Giravanz Kitakyushu.
Kerjaya kelab
Soya Fujiwara memulakan kerjaya profesionalnya pada tahun 2018 ketika bersama Giravanz Kitakyushu.
Gözüküçüklü, Alanya
Gözüküçüklü, Alanya merupakan sebuah kawasan yang terletak di Turki.
Istana Singapura
Istana Singapura merupakan kediaman dan pejabat rasmi Presiden Republik Singapura. Di istana ini, Presiden menerima dan menjamu para tetamu kenegaraan. Dalam kompleks yang sama terdapat Sri Temasek, kediaman dan pejabat rasmi Perdana Menteri Singapura bekerja. Istana merupakan kompleks yang luas dan terbuka di tengah-tengah lingkungan Jalan Orchard yang padat.
Kompleks seluas 0.4 km² ini dahulunya merupakan sebahagian daripada sebuah kawasan pertanian buah pala Mount Sophia. Pada tahun 1867, Pemerintah Jajahan British membeli lahan tersebut dan membangunkan sebuah bangunan besar untuk digunakan sebagai kediaman rasmi Gabenor British. Fungsi tersebut tetap berterusan sehingga tahun 1959 ketika Singapura memperoleh status kedaulatan dan kedudukan gabenor digantikan Yang di-Pertuan Negara, sehingga akhirnya menjadi Presiden Singapura.
Senibina
Senibina Istana ini mempunyai ciri yang sama seperti bangunan-bangunan gaya neo-Palladian lain yang direka bentuk oleh jurutera ketenteraan British di India pada kurun ke-18, di mana tapaknya terhampar seakan rumah Melayu yang dikelilingi tiang-tiang tinggi, beranda yang luas, serta anak-anak tingkap dan pintu-pintu berpanel yang bertujuan memberikan pengudaraan lebih. Sebuah blok menara tiga tingkat yang berketinggian 28 meter "menguasai" bangunan ini. Sayap-sayap sisi bangunan ini bercirikan unsur-unsur Ionik, Dorik serta Corinthian dengan deretan tiang Ionik di tingkat kedua dan deretan tiang Dorik di tingkat pertamanya. Bangunan utama Istana terletak di posisi yang sedikit tinggi menghadap laman-lamannya yang menyerupai taman-taman besar di England.
Obira, Hokkaidō
Obira, Hokkaidō merupakan sebuah pekan yang terletak di wilayah Hokkaido negara Jepun.
Buscate
Buscate merupakan sebuah komun yang terletak di daerah Lombardy, Milan, Itali.
Pordeh Sar, Alborz
Pordeh Sar, Alborz merupakan sebuah kawasan yang terletak di Iran.
Kiaseh
Kiaseh merupakan sebuah kawasan yang terletak di Iran.
Niseko, Hokkaidō
Niseko, Hokkaidō merupakan sebuah pekan yang terletak di wilayah Hokkaido negara Jepun.
Numata, Hokkaidō
Numata, Hokkaidō merupakan sebuah pekan yang terletak di wilayah Hokkaido negara Jepun.
Lembangan saliran
thumb|300px|right|Contoh lembangan. Garis putus-putus adalah jurang air utama lembangan hidrografi Lembangan saliran atau dikenali sebagai lembangan perparitan adalah sebuah kawasan tadahan air yang luas sumber daripada air hujan dan peleburan salji atau ais mengalir pada satu titik, biasanya saliran keluar daripada lembangan yang bergabung dengan kawasan berair yang lain, seperti sungai, tasik, takungan, muara, paya, laut atau lautan.
Dalam lembangan saliran tertutup air menumpu kepada titik tunggal di dalam lembangan, yang dikenali sebagai sinki, yang mungkin menjadi tasik kekal, tasik kering, atau kawasan di mana takungan air yang hilang di bawah tanah. Lembangan saliran termasuk saluran dan sungai-sungai yang membawa air serta permukaan tanah yang sudah kering kerana air mengalir ke saluran-saluran, dan dipisahkan dari lembangan bersebelahan dengan jurang perparitan.
Lembanga adalah sama tetapi tidak serupa dengan unit hidrologi. Lembangan bermakna kawasan saliran dapat disalirkan ke dalam sistem perparitan hierarki pelbagai peringkat. Unit hidrologi direka bentuk untuk membolehkan pelbagai teluk, cawangan, atau sinki. Dalam erti kata yang lain, semua lembangan adalah unit hidrologi tetapi tidak semua unit hidrologi adalah lembangan saliran.
Peta
Lembangan saliran utama lautan dan laut di dunia. Kawasan kelabu adalah lembangan endorheik yang tidak mengalirkan ke laut.
Lembangan Lautan
Berikut adalah senarai lembangan lautan utama:
Lembangan sungai terbesar
Ketiga-tiga sungai yang mengalirkan air yang banyak:
Hiroya Nodake
Hiroya Nodake (野嶽 寛也) ialah seorang pemain bola sepak Jepun. Dia bermain untuk Kagoshima United FC.
Kerjaya kelab
Hiroya Nodake memulakan kerjaya profesionalnya pada tahun 2018 ketika bersama Kagoshima United FC.
Bagiya Banchauri
Bagiya Banchauri merupakan sebuah kampung yang terletak di Nepal.
Rujukan
Neppol Megasite
Gözübüyük, Gündoğmuş
Gözübüyük, Gündoğmuş merupakan sebuah kawasan yang terletak di Turki.
Terbuka India 2014 (badminton)
Terbuka India 2014 merupakan super series dalam pertandingan badminton BWF Super Series 2014.Terbuka India 2014 telah diadakan di New Delhi, India pada April 1 hingga 6, 2014 dengan berjumlah $250,000.
Seeds
<li>🇹🇭 Boonsak Ponsana <li>🇨🇳 Wang Zhengming <li>🇨🇳 Du Pengyu <li>🇰🇷 Shon Wan-ho </ol>
<li>🇰🇷 Bae Youn-joo <li>🇰🇷 Sung Ji-hyun <li> Tai Tzu-ying <li>🇮🇳 Saina Nehwal </ol>
<li> 🇨🇳 Tian Qing / Zhao Yunlei <li> 🇨🇳 Ma Jin / Wang Xiaoli <li> Pia Zebadiah Bernadeth / Rizki Amelia Pradipta <li> 🇯🇵 Reika Kakiiwa / Miyuki Maeda </ol>
<li> 🇹🇭 Sudket Prapakamol / Saralee Thoungthongkam <li> Markis Kido / Pia Zebadiah Bernadeth <li> Riky Widianto / Puspita Richi Dili <li> 🇯🇵 Kenichi Hayakawa / Misaki Matsutomo </ol>
Donji Mušić
Donji Mušić merupakan sebuah tempat yang terletak di Serbia.
Unit 124
Unit 124 adalah satu unit Operasi Khas Angkatan Korea Utara, sebahagian daripada Biro Peninjauan Tentera Rakyat Korea (KPA), di bawah kawalan operasi Jabatan Perhubungan Parti Pekerja Korea.
Tiga puluh satu orang lelaki dari unit komando ini telah dipilih khas untuk melaksanakan satu misi berbahaya iaitu menyusup dan menyerbu Blue House (Blue House raid pada 21 Januari 1968) untuk membunuh Presiden Korea Selatan Park Chung-hee.
Sepanjang misi penyusupan ini dilaksanakan, sebanyak 26 orang telah terkorban manakala 66 lagi cedera terutamanya dari pihak tentera dan polis, tetapi kira-kira dua dozen lagi adalah orang awam. Empat orang tentera Amerika juga turut terbunuh dalam percubaan untuk menyekat unit ini ketika mereka melarikan diri untuk menyeberangi DMZ. Berikutan kegagalan misi serbuan keatas Blue House ini, 29 ahli unit ini telah terbunuh dalam berapa siri pertempuran ketika fasa pengunduran, 1 berjaya meloloskan diri ke sempadan dan kembali ke Korea Utara manakala seorang lagi iaitu Kim Shin-Jo, telah ditangkap oleh pihak keselamatan Korea Selatan. Unit itu kemudiannya dipercayai telah dibubarkan.
Mayat anggota Unit 124 yang terbunuh dalam serbuan itu kemudiannya dikebumikan di Tanah Perkuburan Askar Korea Utara dan Cina.
Unit 124 dipercayai sebelum ini adalah sebuah Batalion Khas bagi KPA, sebahagian daripada Agensi Peninjauan, yang dibentuk untuk menjalankan misi pengumpulan maklumat, pengintipan, anti keganasan dan operasi sulit seperti penculikan di Korea Selatan.
Salah seorang ahli dari unit ini yang dipercayai telah melarikan diri dengan kembali ke Korea Utara kemudiannya dikenal pasti dalam media massa Korea Utara sebagai Park Jae-gyong, seorang Jeneral empat bintang dalam KPA. Pada masa dia dikenalpasti oleh rakannya Kim Shin-Jo yang telah menjadi rakyat Korea Selatan, Park dipercayai menjadi orang kanan kepada pemimpin Korea Utara Kim Jong-il dan menjawat Jawatan Timbalan Menteri Angkatan Tentera Rakyat Korea Utara.
Bussero
Bussero merupakan sebuah komun yang terletak di daerah Lombardy, Milan, Itali.
Navizak
Navizak merupakan sebuah kawasan yang terletak di Iran.
Ujian kekerasan Vickers
Ujian kekerasan Vickers ialah sebuah ujian kekerasan yang dibangunkan sebagai ujian kekerasan alternatif kepada ujian kekerasan Brinell. Unit bagi kekerasan Vickers ialah HV atau DPH (diamond pyramid hardness, "kekerasan piramid berlian").
Ujian ini pada awalnya dicipta oleh Robert L. Smith and George E. Sandland di syarikat Vickers Ltd. Ujian ini tertakluk kepada piawaian seperti ISO 6507 yang terbahagi kepada empat bahagian.
Mekanisme ujian
thumb|Pelekuk yang digunakan dalam ujian kekerasan Vickers. thumb|Rajah skema berkenaan dengan ujian kekerasan Vickers. Ujian kekerasan Vickers menggunakan sebuah pelekuk dengan hujungnya ialah suatu piramid berlian bersudut 138°. Suatu daya dikenakan terhadap bahan uji oleh pelekuk. Nilai daya yang boleh dikenakan adalah agak bebas memandangkan suatu bahan uji homogen akan memiliki nilai kekerasan Vickers yang malar tanpa mengira nilai daya.
Nilai kekerasan Vickers ditentukan menerusi formula am tekanan, yakni daya dibahagi dengan luas permukaan, seperti di bawah:
apabila:
A boleh ditentukan oleh rumus di bawah:
apabila d ialah purata dua jarak di antara dua bucu bertentangan pada lekuk, d1 dan d2.
Nilai HV yang diperoleh adalah dalam kgf/mm2. Untuk mendapatkan nilai HV dalam bentuk unit SI, nilai daya perlu ditukar ke dalam unit Newton, N daripada kgf dengan membahagikan nilai kepada nilai pecutan graviti, 9.806 65. Rumus yang terhasil akan menjadi seperti di bawah:
Plants vs. Zombies (permainan video)
Plants vs. Zombies merupakan permainan video pertahanan menara yang dicipta dan diterbitkan oleh PopCap Games pada tahun 2009. Pada awalnya dikeluarkan untuk Windows dan Mac OS X, permainan tersebut telah dialihkan ke konsol dan peranti mudah alih. Pemain memainkan peranan sebagai seorang pemilik rumah semasa berlakunya sebuah kiamat zombi. Sementara segerombolan zombi melalui beberapa lorong selari, pemain mesti mempertahankan rumah tersebut dengan menggunakan dan menanam tumbuhan, yang menembakkan peluru ke arah zombi atau sebaliknya menjejaskan mereka. Pemain mengumpul mata wang yang dipanggil "matahari" untuk membeli tumbuhan. Jika terdpat zombi yang berjaya sampai ke rumah melalui mana-mana lorong, pemain telah kalah dan mesti mengulangi pusingan tersebut.
Plants vs. Zombies telah direka oleh George Fan, yang mengkonseptualisasikan permainan video tersebut sebagai sekuel kepada permainan videonya Insaniquarium (2001) yang lebih berorientasikan pertahanan, kemudian mengembangkannya menjadi permainan pertahanan menara yang menampilkan tumbuhan melawan zombi. Permainan ini mendapat ilham daripada permainan Magic: The Gathering dan Warcraft III; juga mengoleh ilham dari filem Swiss Family Robinson. Plants vs. Zombies mengambil masa tiga setengah tahun untuk dicipta. Rich Werner merupakan artis utama, Tod Semple mengaturcara permainan itu, dan Laura Shigihara mengarang muzik untuk permainan itu. Untuk menarik minat kedua-dua pemain kasual dan pemain tegar, Plants vs. Zombies mengajar tatacara permainan dengan ringkas dan secara tersebar pada seluruh permainan.
Pengkritik telah menilai Plants vs. Zombies dengan positif dan permainan tersebut telah dicalonkan untuk pelbagai anugerah, termasuk "Download Game of the Year" dan "Strategy Game of the Year" sebagai sebahagian daripada Golden Joystick Awards 2010. Pengulas telah memuji memuji gaya seni permainan itu yang seiras kartun, tatacara permainan yang ringkas tetapi menarik dan runut bunyi permainan tersebut. Setelah dikeluarkan pada Mei 2009, Plants vs. Zombies cepat dijual dan lantas menjadi permainan terlaris yang dibangunkan oleh PopCap Games, mengatasi Bejeweled dan Peggle. Menjelang 2010, lebih daripada sejuta salinan telah terjual di seluruh dunia dan semenjak itu, permainan tersebut telah dianggap sebagai salah satu permainan video terhebat sepanjang zaman. Pada tahun 2011, PopCap telah dibeli oleh Electronic Arts (EA). Syarikat itu memberhentikan George Fan dan 49 pekerja lain, menandakan perubahan fokus kepada permainan mudah alih dan sosial. Selepas pembelian tersebut, Plants vs. Zombies dijadikan satu siri permainan, menghasilkan dua sekuel langsung, tiga permainan penembak diri-ketiga dan dua permainan jenis lain. Kebanyakan permainan dalam siri tersebut telah menerima ulasan positif.
Tatacara permainan
Plants vs. Zombies ialah permainan video pertahanan menara di mana pemain mempertahankan rumah daripada zombi. Halaman rumah dibahagikan kepada sebuah grid, dengan rumah pemain terletak di sebelah kiri. Pemain meletakkan pelbagai jenis tumbuhan pada sebuah petak tunggal pada grid. Setiap tumbuhan mempunyai gaya pertahanan yang berbeza, seperti menembak, meletup dan menyekat. Zombi juga terbahagi kepada pelbagai jenis, setiap jenis mempunyai tingkah laku khas mereka sendiri dan kelemahan mereka sendiri kepada tumbuhan yang berbeza. Contohnya, Balloon Zombie boleh terapung melepasi tumbuhan pemain, tetapi belonnya boleh diletupkan oleh Cactus. Contoh zombi lain termasuk Dancing Zombie yang menghasilkan Backup Dancers pada sekelilingnya; dan Dolphin Rider Zombie, yang menunggnag ikan lumba-lumba untuk melompat melepasi tumbuhan.
Pemain boleh memilih sebilangan jenis tumbuhan yang terhad menggunakan paket benih pada permulaan setiap pusingan, dan mesti membayar untuk meletakkan tumbuhan menggunakan mata wang yang dipanggil "matahari". Pemain mengumpul matahari dengan sama ada mengklik pada ikon matahari yang muncul secara rawak di halaman rumah atau dengan menggunakan tumbuhan tertentu yang menjana matahari, seperti Sunflowers dan Sun-shrooms. Setelah diletakkan, setiap jenis tumbuhan mengambil masa untuk diletak semula mengikut kadar kelajuan yang pelbagai. Penyodok boleh digunakan untuk menggali dan membuang tumbuhan. Diletakkan di hujung kiri setiap lorong ialah mesin pemotong rumput sekali pakai; jika zombi mencapai penghujung ini, pemotong akan diaktifkan dan membunuh semua zombi di lorong itu. Jika zombi mencapai penghujung lorong yang di mana mesin pemotongnya telah digunakan, pemain akan kalah dan perlu memulakan semula pusingan tersebut.
Mod pengembaraan
Semasa peringkat waktu malam, pemain menggunakan tumbuhan kos rendah kerana kekurangan penjanaan matahari semula jadi pada waktu malam. Peringkat tiga dan empat berlaku di halaman belakang rumah, yang mempunyai enam lorong (bukan seperti lima lorong yang biasa) dan mempunyai kolam yang mengambil dua lorong tengah. Di kolam, tumbuhan diletakkan di atas Lily Pads, yang boleh diletakkan terus pada lorong kolam, tidak seperti kebanyakan tumbuhan lain. Peringkat empat mempunyai kabus yang mengaburi sebahagian besar halaman. Peringkat lima berlaku di atas bumbung rumah. Persekitaran ini memaksa pemain menggunakan tumbuhan lastik, bukannya tumbuhan menembak yang biasa, disebabkan oleh kecerunan bumbung yang menaik.
Pusingan terakhir mod pengembaraan mempertemukan pemain dengan Dr. Zomboss, seorang saintis jahat dan pencipta zombi. Dia menghancurkan tumbuhan pemain dengan menggunakan Zombot untuk melumatkan tumbuhan atau membaling van ke arah tumbuhan, dan boleh meletakkan bola api dan bola ais yang bergolek melintasi lorong. Pemain dapat mencegah bola-bola ini dengan menggunakan Jalapeños dan Ice-shrooms. Selepas menghabiskan mod pengembaraan, pemain boleh memainkannya semula, kali ini dengan tumbuhan yang telah diperoleh sebelum ini, dan dengan tiga tumbuhan yang dipilih secara rawak untuk memulakan setiap pusingan.
Mod permainan lain
Tiga mod tambahan— permainan mini, teka-teki dan Survival —boleh dimain setelah menyelesaikan mod pengembaraan. Dalam mod Permainan mini, pemain memilih daripada sebuah koleksi terdiri daripada dua puluh permainan mini. Tahap ini mengemukakan cabaran unik kepada pemain, setiap permainan mini menggunakan gimik —selalunya varian tali sawat penyampai yang memberikan pemain tumbuhan tertentu. Dalam mod teka-teki, pemain memilih daripada dua jenis pusingan: "Vasebreaker" dan "I, Zombie". Dalam "Vasebreaker", pemain memecahkan satu set pasu, setiap satu pasu mengandungi tumbuhan atau zombi. Pusingan tersebut berakhir apabila semua pasu dipecahkan dan semua zombi dibunuh. Dalam "I, Zombie", pemain meletakkan zombi untuk melepasi potongan kadbod berbentuk tumbuhan yang telah diletakkan, bertujuan untuk memakan otak di hujung setiap lorong. Mod Survival menawarkan beberapa pilihan pusingan di mana pemain memilih tumbuhan untuk mengalahkan gelombang zombi yang semakin mencabar semakin lama pemain tersebut bertahan.
Konsep
alt=caption|kiri|thumb| George Fan (gambar pada 2018) ialah pencipta Plants vs. Zombies. Plants vs. Zombies telah direka oleh George Fan. Membayangkan versi Insaniquarium (2001)—permainan video lepasnya—yang lebih berorientasikan pertahanan, dan telah bermain beberapa mod pertahanan menara bagi permainan video Warcraft III, dia mendapat inspirasi untuk mencipta permainan pertahanan menara. George mempertimbangkan untuk mencipta sekuel bagi Insaniquarium untuk konsol Nintendo DS, setiap skrin akan mewakili tangki ikan yang berasingan—satu di atas yang selebihnya. Alien akan menyerang tangki ikan atas dan, jika berjaya, akan memecah masuk ke dalam tangki ikan bawah. Tatacara permainan dalam tangki atas memfokuskan kepada pertahanan terhadap makhluk asing, manakala dalam tangki bawah tatacara permainan berasaskan penjanaan sumber bahan, seiras dengan tatacara Insaniquarium. Namun, diilhamkan oleh menara Warcraft III, dia merasakan bahawa tumbuhan akan membuat struktur pertahanan yang baik. Dia mahu membawa konsep baharu kepada genre itu dan percaya bahawa perilaku musuh dalam permainan pertahanan menara yang tidak menyerang menara adalah tidak intuitif. Untuk menangani perkara ini, dia mula mereka bentuk tetapan lima lorong dan enam lorong yang kemudiannya akan digunakan dalam permainan muktamad. Pada mulanya, musuh merupakan makhluk asing dari Insaniquarium, tetapi semasa Fan sedang melakar seni konsep, dia melukis apa yang dianggapnya sebagai "zombie yang sempurna", dan tema permainan diolah semula. George menggunakan zombi dan bukannya makhluk asing untuk menonjolkan permainan ini daripada permainan video lain yang menggunakan tumbuhan.
Insaniquarium sangat banyak mempengaruhi perkembangan Plants vs. Zombies. Kedua-dua permainan mempunyai kadar tatacara yang sama, ditentukan oleh "pemberian makanan" haiwan peliharaan dan tumbuhan masing-masing, dan memilih tumbuhan pada permulaan setiap pusingan Plants vs. Zombies adalah serupa dengan memilih haiwan peliharaan dalam Insaniquarium. George juga diilhamkan oleh filem Swiss Family Robinson, di mana sebuah keluarga mempertahankan diri dan rumah mereka terhadap lanun. George menyertakan elemen daripada permainan kad dagangan Magic: The Gathering, yang pernah dimainkannya bersama teman wanitanya, Laura Shigihara. Menunjukkan kepada teman wanitanya cara menyesuaikan dek kad mereka memberi ilham kepadanya untuk mereka bentuk paket benih tumbuhan dalam Plants vs. Zombies—bukannya idea asalnya iaitu tali sawat penyampai yang memberikan tumbuhan secara rawak—disebabkan oleh kerumitan sistem paket benih yang lebih baik. Walaupun tali sawat penyampai tersebut telah digugurkan daripada mod permainan biasa, ciri tersebut kekal sebagai elemen istimewa dalam pusingan-pusingan yang terpilih. Penggunaan multitugas antara lorong telah dipengaruhi oleh permainan arked lamaTapper.
Apabila permainan tersebut menampilkan makhluk asing, tajuk asalnya merupakan Weedlings, tetapi George menganggap nama itu kurang sesuai kerana banyak permainan video bertemakan berkebun dikeluarkan pada masa itu. Permainan tersebut ditukarkan nama kepada Plants vs. Zombies sebagai nama sementara selepas musuh ditukar. Nama yang dirancang semasa hampir keseluruhan tempoh pembangunan ialah Lawn of the Dead, permainan kata-kata merujuk kepada tajuk filem zombi George A. Romero, Dawn of the Dead. Romero tidak membenarkan penggunaan nama itu, walaupun selepas rayuan daripada George, yang menghantar Romero sebuah video yang menampilkan George berpakaian seperti Zombie Temp Worker merengus dan menggunakan komputer, disertakan sarikata yang merujuk kepada ralat pengaturcaraan. Terdapat banyak calon nama lain, termasuk Residential Evil dan ''Bloom & Doom. Bloom & Doom kemudiannya'' digunakan sebagai penjenamaan pada paket benih dalam permainan.
Reka bentuk
Plants vs. Zombies pada awalnya direka cipta oleh George sahaja. Oleh kerana George merupakan pekerja sepenuh masa di PopCap Games, syarikat permainan video itu membantu membina pasukan kecil yang terdiri daripada seorang komposer (Laura Shigihara), seorang pengaturcara (Tod Semple) dan seorang artis (Rich Werner). George berpangkalan di San Francisco, manakala Werner berada di Seattle. Stephen Notley dikreditkan sebagai penulis untuk Plants vs. Zombies. Dia menulis perihalan tumbuhan dan zombi dalam panduan dalam permainan, Suburban Alamanac. George berpendapat bahawa bekerja dalam pasukan kecil lebih mudah daripada bekerja dalam pasukan besar. Menurut temu bual dengan Edge, semasa mencari artis, George menemui Rich Werner, yang mana George menganggap karyanya sepadan dengan idea reka bentuknya. George mengaitkan daya tarikan reka bentuk itu kepada skema animasinya; Tod Semple mencadangkan menggunakan Adobe Flash, yang George bimbang akan menghasilkan animasi yang "dipotong dari kertas" dan terlalu mirip dengan South Park, tetapi dia akhirnya berpuas hati, memuji bakat Semple dan Werner. Plants vs. Zombies telah dicipta menggunakan enjin PopCap Games sendiri: PopCap Framework. George secara berterusan mengongsikan pengemaskinian Plants vs. Zombies setiap empat bulan dalam forum dalaman dalam PopCap Games yang dipanggil Burrito, di mana dia menerima maklum balas daripada pekerja PopCap.
Apabila konsep Tumbuhan vs. Zombi pada awalnya ditubuhkan sebagai sekuel kepada Insaniquarium, George ingin membuat permainan di mana makhluk asing menyerang kebun pemain. Asalnya, niatnya adalah untuk membuat permainan berkebun di mana tumbuh-tumbuhan ditanam sebagai pelaburan untuk mendapatkan pertahanan terhadap serangan makhluk asing. Selepas George mencipta "zombie yang sempurna", musuh telah ditukar daripada makhluk asing kepada zombi. Dia menggugurkan konsep mempertahankan dan menjaga kebun secara serentak, berpendapat bahawa berkebun yang berulang-ulang menjejaskan tatacara permainan yang utama. Meringkaskan sistem berkebun, George menyusun semula aspek-aspek utama permainan agar lebih sesuai dengan genre pertahanan menara, dan kemudiannya menambah unsur-unsur selanjutnya yang diilhamkan oleh permainan lain. George suka akan idea tumbuhan mempertahankan diri daripada zombi, menggabungkan dua spesies berbeza yang belum disentuh oleh pembangun permainan yang lain pada masa itu. Tumbuhan yang memainkan peranan sebagai menara masuk akal bagi George, bertindak sebagai pertahanan tetap terhadap gelombang zombi yang berulang. Zombi telah direka untuk bergerak dalam sistem lima lorong dan enam lorong yang linear dalam permainan muktamad, membenarkan zombi musuh untuk berinteraksi dengan tumbuhan pertahanan, sebuah penambahbaikan dalam permainan yang George merasakan sebuah mekanik tatacara permainan yang unik untuk membuat Plants vs. Zombi menonjol dalam genre pertahanan menara antara permainan pertahanan menara lain yang popular pada masa itu.
Plants vs. Zombies mengambil masa tiga setengah tahun untuk dicipta. Kebanyakan tempoh pembanguan tahun pertama memfokuskan kepada mod pengembaraan. Semple mula mengusahakan idea yang kemudiannya digunakan untuk mod permainan mini. Beberapa idea untuk bahagian mod teka-teki kemudiannya diubah suai dan dialihkan ke mod pengembaraan: "Vasebreaker" dan "I, Zombie", contohnya, datang daripada konsep pusingan tunggal untuk mod permainan mini. Semasa pengujian, George mendapati bahawa mod permainan mini dan teka-teki menarik daripada fokus pada mod pengembaraan, jadi dia mengunci kebanyakan mod tambahan, memerlukan kemajuan dalam mod pengembaraan untuk membukanya. Setelah itu, perkembangan Plants vs. Zombies terdiri daripada George yang menguji permainan tersebut dan menulis nota tentang perkara yang boleh dilakukan untuk mengubahnya sebelum menghantarnya ke Semple. Tahun terakhir pembangunan terdiri daripada pasukan pembangun tersebut menyempurnakan Plants vs. Zombies sebelum diterbitkan.
Salah satu aspek kritikal pembangunan ialah mereka bentuk Plants vs. Zombies supaya seimbang antara permainan tegar dan permainan kasual. George memperkenalkan cara tatacara permainan secara ringkas dan menyebarkannya secara merata dalam permainan untuk menarik pemain kasual. Pemain belajar tatacara permainan dengan melakukan tindakan, dan bukannya membaca tentang cara melakukan tindakan tersebut. Mesej dalam permainan juga dibuat sependek dan semudah yang boleh dibaca; dengan dialog daripada Crazy Dave dipecahkan kepada ketulan teks yang kecil untuk dipadankan dengan idea ini. Mesej dalam permainan juga direka untuk berpadanan dengan tahap kemahiran pemain; contohnya ialah mesej yang memberitahu pemain untuk meletakkan Peashooters lebih jauh ke kiri hanya akan muncul pada pusingan yang awal jika Peashooter diletakkan di sebelah kanan halaman dan dimakan. Pasukan pembangun tersebut mendapati bahawa pemain yang baru menceburi diri dalam genre strategi masa sebenar sering mengalami kesukaran mempelajari kepentingan pengumpulan mata wang matahari. Harga Sunflowers yang menjana pendapatan dikurangkan separuh, menggalakkan pemain untuk membelinya dan bukannya Peashooter yang menyerang sahaja. Perubahan itu memaksa penstrukturan semula untuk keseimbangan antara tumbuhan dan zombi, satu langkah yang George katakan amat berbaloi dibandingkan dengan usahanya.
Watak-watak
Pada awal tempoh pembangunan Plants vs. Zombies, masa diluangkan untuk memikirkan idea bagi watak-watak. George sengaja memberi semua tumbuhan dan zombi nama masing-masing yang sepadan dengan fungsi mereka tersendiri, melakar watak-watak tersebut yang sepadan dengan fungsi—contohnya, Peashooter menembak peluru kacang. George juga membuat semua tumbuhan tidak bergerak dan semua zombi bergerak dengan perlahan melintasi lorong supaya pemain kasual akan memahami bahawa menara (tumbuhan yang berakar) tidak boleh bergerak dan penyerang (zombi yang tidak berfikiran) bergerak perlahan-lahan. Lakaran akhir zombi dan tumbuhan berubah sedikit dari lakaran asal. Satu-satunya watak manusia permainan itu, Crazy Dave, merupakan parodi kepada seseorang yang dikenali oleh George. Crazy Dave menampilkan persembahan vokal oleh George.
Permainan muktamad mempunyai 49 jenis tumbuhan. George menyatakan kesukaan terhadap tumbuhan Tall-Nut, Torchwood, dan Cob Cannon. Dia menyukai perwatakan Tall-Nut itu, memetik "pandangan yang nekad" dan perilaku tumbuhan tersebut yang mengeluarkan setitik air mata apabila dilukai. Dari segi strategi, dia menyukai Torchwood—yang memberikan peluru api kepada Peashooters—memerlukan pemain untuk mempertimbangkan cara tumbuhan berinteraksi antara satu sama lain. George juga menyukai Squash, kerana permainan perkataan namanya; tumbuhan itu menghancurkan (squashes) zombi. Satu cadangan tumbuhan merupakan tumbuhan yang akan diletakkan di atas tumbuhan lain untuk melindungi tumbuhan yang di bawah daripada Bungee Zombies dan Catapult Zombies; namun, kesukaran dialami untuk menggambarkan posisi tumbuhan ini. Item pertahanan yang serupa (Umbrella Leaf) berjaya dimasukkan dalam permainan muktamad, melindungi tumbuhan daripada zombi-zombi yang tertera, tetapi diletakkan di sebelah tumbuhan; bukan di atasnya. Banyak tumbuhan berpotensi mempunyai lakaran konsep tetapi tidak ditampilkan dalam versi muktamad Plants vs. Zombies.
Plants vs. Zombies mempunyai 26 jenis zombi. Zombi kegemaran George ialah Dr. Zomboss; pasukan pembangun itu menghabiskan masa sebulan untuk mencipta pusingan menentang melawannya pada penghujung permainan. George menyukai Pole Vaulting Zombie kerana kejutan yang berkemungkinan dialami oleh pemain apabila menemuinya untuk pertama kali; dia memberi contoh pemain gagal menyekatnya dengan tumbuhan Wall-Nut, dengan zombi melompat melepasi halangan tersebut. Lakaran pertama Newspaper Zombie hanya mempamerkan zombi tersebut membaca surat khabar, tetapi Werner menukarkan perwatakan zombi itu menjadi zombi yang membaca di tandas. Abang George bertanya kepadanya sama ada dia mencipta zombi tersebut berdasarkan bapa mereka, kerana bapa mereka sering membaca surat khabar di tandas. George berkata walaupun dia tidak berniat sedemikian, kisah tersebut merupakan kisah belakang zombi kegemarannya. Dancing Zombie pada mulanya menyerupai Michael Jackson dari video muzik "Thriller". Zombi itu wujud dalam permainan sebelum kematian Michael Jackson, tetapi pihak bagi penghibur itu membantah zombi tersebut berada dalam permainan lebih setahun selepas kematiannya; PopCap menggantikan lakaran zombi itu dengan zombi penari disko yang biasa. Banyak zombi lain telah digugurkan semasa tempoh pembangunan.
Runut bunyi
Laura Shigihara mengarang runut bunyi Plants vs. Zombies, menggunakan elemen daripada muzik pop dan chiptune konsol. Sebelum permainan tersebut difikirkan, George meminta Shigihara untuk mengarang muzik untuk permainan seterusnya kerana dia mengagumi muziknya. Shigihara mendapat pengaruh daripada runut bunyi Danny Elfman dan pelbagai gaya muzik: Satu lagu menggunakan perkusi pancaragam berbaris dan swing; satu lagi menggunakan rentak tekno dengan bunyi "organik". Sarjana muzik filem KJ Donnelly mendapati muzik itu cerah dan "seperti kartun". Dia menyatakan muzik itu tidak terikat secara dinamik kepada permainan, tetapi sebaliknya berkembang secara bebas. Dia menyatakan reka bentuk runut bunyi dalam gaya progresif, "hampir selari dengan perkembangan [tatacara] permainan".
Shigihara menyifatkan muzik itu sebagai "mengerikan, akan tetapi lucu". Meneliti peringkat-peringkat waktu malam, dia menjelaskan bahawa dia menggunakan gabungan rentak swing band besar dengan "beberapa melodi yang menghantui dan serius". Lagu "Loonboon" dan "Brainiac Maniac" telah dikarang menjelang akhir-akhir tempoh pembangunan. Shigihara berkata ini adalah lagu-lagu yang dia karang agar sesuai dengan atmosfera permainan itu selepas memainkan permainan itu dua kali. Shigihara mengarang dan mempersembahkan video muzik yang ditunjukkan semasa kredit permainan, bertajuk "Zombies on Your Lawn". Lagu ini diilhamkan oleh "Still Alive", yang dimainkan pada penghujung permainan video, Portal. Lagu-lagu Plants vs. Zombies akhirnya diterbitkan sebagai sebahagian daripada album runut bunyi yang boleh dimuat turun.
Promosi dan penerbitan
Pada 1 April 2009, PopCap mengeluarkan video muzik "Zombies on Your Lawn" untuk mempromosikan Plants vs. Zombies. Walaupun ramai pemain PC tidak pasti sama ada video itu adalah jenaka Hari April Fools yang terperinci, jurucakap PopCap Garth Chouteau mendedahkan dalam temu bual IGN bahawa permainan itu akan dikeluarkan tidak lama lagi untuk PC dan Mac. Pada 22 April 2009, PopCap mengeluarkan treler permainan rasmi Plants vs. Zombies di YouTube. PopCap Games mengeluarkan versi demo pada 4 Mei 2009, membenarkan bermain selama tiga puluh minit. Plants vs. Zombies telah diterbitkan secara rasmi untuk PC dan Mac pada 5 Mei 2009, Versi Adobe Flash percuma untuk Plants vs. Zombies diterbitkan pada 23 September 2009, dengan demo digantikan dengan versi di mana pemain boleh bermain sehingga pusingan empat peringkat tiga (pusingan 3-4).
Edisi Game of the Year telah diterbitkan pada 11 Julai 2010. Versi tersebut disediakan di Steam pada 11 Ogos 2010; sesiapa sahaja yang telah membeli permainan itu boleh mengemas kini kepada edisi baharu tersebut secara percuma. Edisi Game of the Year menambah ciri "Zombatar" yang membolehkan pemain menyesuaikan wajah zombi. Edisi ini juga menyokong Steam Cloud, yang membolehkan pemain mengakses data simpanan permainan daripada mana-mana komputer.
Versi telefon bimbit
Semasa pengumuman untuk Plants vs. Zombies, PopCap Games mendedahkan permainan itu akan dialihkan ke platform lain selepas penerbitan PC. Pada Ogos 2009, telah diumumkan di IGN bahawa Plants vs. Zombies akan dialihkan ke iPhone pada penghujung tahun 2009. Mereka mengumumkan tarikh keluaran pengalihan tersebut dalam treler di YouTube pada Februari 2010, menerbitkannya secara rasmi pada 15 Februari 2010. Pengalihan tersebut disertakan dengan antara muka yang diubah suai untuk pengguna iPhone dan mod Quick Play yang membolehkan pemain memainkan mana-mana peringkat dalam mod pengembaraan; pengalihan tersebut telah menggugurkan mod permainan mini, teka-teki dan Survival.
Pada Mac 2010, sebuah blog teknologi bernama PadGadget secara tidak sengaja menemui entri awam untuk pengalihan permainan iPhone ke iPad, Plants vs. Zombies merupakan salah satu antaranya. Pengalihan iPad permainan tersebut, dinamakan Plants vs. Zombies HD, telah diterbitkan pada 5 April 2010. Pengalihan tersebut menggunakan 11 penderia sentuhan iPad dan memasukkan semula mod Survival dan mod permainan mini. Pengalihan iPad tersebut juga menerima permainan mini yang tersendiri yang dipanggil "Buttered Popcorn". Kemas kini iOS seterusnya akan menambah lebih banyak kandungan pada versi Plants vs. Zombies tersebut, termasuk Zen Garden, permainan mini tambahan dan pencapaian tambahan.
Pada Mei 2011, PopCap Games secara rasmi mengumumkan bahawa Chuzzle akan disediakan di Amazon Appstore untuk peranti Android dalam masa dua minggu akan datang, dengan Plants vs. Zombies disediakan pada akhir bulan itu. Kedua-duanya percuma pada hari pelancaran dan dikenakan harga $2.99 selepas itu. Pada 31 Mei 2011, Plants vs. Zombies disediakan di Amazon Appstore. Pada Disember 2011, PopCap Games mengumumkan ia akan menerbitkan Plants vs. Zombies dan Peggle melalui Android Market. Kedua-dua permainan telah disediakan di Google Play Store pada 15 Disember 2011.
Plants vs. Zombies telah dialihkan ke peranti mudah alih lain. Pada 23 Jun 2011, permainan ini telah diterbitkan pada Windows Phone sebagai sebahagian daripada Xbox Live. Pada 14 November 2011 dan 30 Januari 2013, Plants vs. Zombies telah diterbitkan pada Kindle Fire dan Blackberry 10 masing-masing sebagai aplikasi pelancaran. Plants vs. Zombies kemudiannya diterbitkan pada peranti BlackBerry yang lain, BlackBerry Playbook. Plants vs. Zombies telah diterbitkan pada Nook HD dan Nook HD+ pada 14 November 2012.
Versi konsol
Plants vs. Zombies telah diumumkan untuk Xbox 360 pada Julai 2010 bertujuan untuk boleh didapatkan dengan sendirinya dan juga sebagai sebahagian daripada pakej bersama Peggle dan Zuma. Permainan ini diterbitkan pada Xbox 360 di Xbox Live pada 8 September 2010. Untuk memudahkan penggunaan dengan pengawal Xbox, kursor telah dikunci pada corak grid rumput dan matahari akan terapung ke arah kursor. Pengalihan ini juga menampilkan mod Versus, mod Co-op dan peringkat baharu dalam mod permainan mini. Mod Versus memadankan dua pemain, seorang bermain sebagai tumbuhan dan seorang bermain sebagai zombi. Matlamat pemain zombi adalah untuk sampai ke rumah, manakala pemain tumbuhan bertujuan untuk membunuh tiga daripada lima zombi sasaran di sebelah kanan halaman. Pengalihan Plants vs. Zombies untuk PlayStation Network untuk PlayStation 3 diumumkan pada 28 Januari 2011, dengan Sony Online Entertainment sebagai penerbitnya dan diterbitkan pada 8 Februari 2011.
Pengalihan untuk PlayStation Vita diumumkan pada Disember 2011. Versi tersebut diterbitkan pada 21 Februari 2012, di Amerika Utara, dan di Eropah sebagai tajuk pelancaran pada 22 Februari 2012; Dengan Sony Online Entertainment berkhidmat sebagai penerbitnya. Pengalihan tersebut membenarkan pemain bermain menggunakan sama ada skrin sentuh atau pengawal konsol. Versi ini juga memperkenalkan ciri menggoncang Vita untuk mengumpul matahari dan wang. Tidak seperti versi konsol lain, permainan ini tidak mempunyai aturcara multipemain.
Pengulasan kritikal
Plants vs. Zombies mendapat ulasan positif. Menurut Metacritic, satu-satunya versi yang tidak menerima "ulasan umumnya positif" atau "pujian sejagat" ialah versi DSiWare, yang menerima "ulasan campuran atau purata". Sejak itu Plants vs. Zombies telah dianggap sebagai salah satu permainan video terhebat sepanjang zaman. Sesetengah pengulas berpendapat bahawa mekanik asas itu mudah, tetapi permainan itu sendiri mencabar. Tom Francis dari GamesRadar+ mengatakan bahawa Plants vs. Zombies hanya ringkas dalam kemudahan untuk memahami premisnya; dia menjelaskan, "Tiada apa-apa yang ringkas tentang 30 jam yang kami habiskan, secara berkesan, berkebun." Seth Schisel dari The New York Times berkata kanak-kanak dan golongan dewasa sama-sama menikmati Plants vs. Zombies. Namun, ada yang tidak bersetuju: Editor GameSpot, Chris Watters mengatakan, "Veteran permainan pertahanan menara perlu menahan banyak tindakan yang ringkas dan biasa untuk mencari cabaran sebenar, dan jangkian penantian itu mungkin terlalu lama bagi sesetengah orang"; Tae Kim dari GamePro mengatakan bahawa Plants vs. Zombies tidak begitu mudah atau sukar, dan dia tidak perlu memulakan semula pusingan walaupun "tidak handal dalam permainan seperti ini." John Walker dari Rock Paper Shotgun berkata tahap kesukaran itu kadangkala dirasakan buatan.
Walaupun kritikannya terhadap kesukaran permainan, Watters memuji pengenalan Plants vs. Zombies yang berterusan terhadap tumbuh-tumbuhan baru, yang mengekalkan permainan segar. Editor Eurogamer, Christian Donlan bersetuju: setiap zombi mencabar pemain dan setiap tumbuhan baharu memperkenalkan strategi baharu. Ramai pengkritik memuji cara Plants vs. Zombies memperkenalkan tatacara permainan dengan minimalis yang membenarkan eksperimentasi; ada yang percaya bahawa keseluruhan mod pengembaraan adalah satu cara memperkenalkan mekanik-mekanik, atau pemanasan badan, untuk mod permainan lain. Ramai pengkritik memuji permainan untuk nilai kebolehan dimain semula yang ditawarkan oleh mod permainan tambahan; Francis berkata bahawa pada masa pemain menamatkan mod pengembaraan; "kekayaan pesat daripada perkara lain untuk dilakukan sudah melebihi nilai hiburan."
Gaya seni dan muzik Plants vs. Zombies juga telah dipuji. Susan Arendt dari The Escapist berkata "muziknya sangat baik, [dan] seninya menawan dan comel." Ramai pengulas telah memanggil grafik Plants vs. Zombies "comel". Watters memuji animasi watak, menghuraikan bahawa watak-watak mempunyai "personaliti yang hebat". Ada yang menarik perhatian kepada kejenakaan permainan. Earnest Cavalli dari Wired berkata bahawa sementara idea di sebalik Plants vs. Zombies berbunyi mengerikan, "setiap peringkat permainan menawarkan sesuatu untuk ditertawakan". Marc Saltzman dari Gamezebo menemui humor dalam banyak kaedah pembunuhan dalan permainan. Editor IGN, Daemon Hatfield memuji muzik permainan itu; dia memanggilnya sebagai sebuah "runut bunyi yang rentak dan organik yang menjadi semakin sengit semakin banyak musuh menyerang halaman anda". Sebaliknya, Walker mendapati runut bunyi itu "mengecewakan" dan menyatakan, "Selepas janji video muzik yang cantik itu, harapan untuk lagu dalam permainan yang seiras menariknya tidak dikabulkan."
Pengkritik memuji pengalihan iPhone Plants vs. Zombies kerana setia kepada versi PC dan untuk mod Quick Playnya, tetapi ramai yang kecewa dengan pengguguran mod permainan yang lain. Ramai pengulas memuji penyertaan mod permainan mini dan mod Survival bagi pengalihan iPad, bersama-sama dengan "Buttered Popcorn", permainan mini eksklusif. Pengalihan Xbox 360 Plants vs. Zombies dipuji kerana penambahan mod-mod permainan yang eksklusif, termasuk mod Co-op dan mod Versus. Pengalihan Nintendo DS telah dipuji kerana empat permainan mini baharu dan mod lawannya daripada versi Xbox 360, tetapi dianggap lebih rendah dalam animasi dan grafiknya. Pelabuhan itu juga dikritik kerana harganya yang agak tinggi, untuk skrin teratas DS hanya digunakan sebagai penunjuk perkembangan dalam pusingan dan untuk kadar bingkai yang tidak stabil. Ramai pengkritik mendapati versi PS Vita setia kepada versi PC, walaupun tidak pasti sama ada terdapat penambahan ketara yang mencukupi atau tidak dalam versi ini untuk mengesyorkan kepada seseorang yang sudah mempunyai Plants vs. Zombies di platform lain.
Anugerah
Plants vs. Zombies telah dicalonkan untuk pelbagai kategori dalam Best of 2009 GameSpot, Spike Video Game Awards 2009, Annual Interactive Achievement Awards ke-13, Annual Game Developers Choice Awards ke-10, dan British Academy Games Awards yang ke-6 dan ke-7. Permainan tersebut memenangi kategori "Download Game of the Year" dan "Strategy Game of the Year" dalam Golden Joysticks Awards 2010, dan kategori "Best Casual Game" dalam International Mobile Gaming Awards ke-7. Electronic Arts (EA) mendakwa bahawa Plants vs. Zombies telah memenangi lebih daripada 30 anugerah Game of the Year.
Pemberhentian George Fan dan Octogeddon
PopCap Games dan asetnya telah dibeli oleh EA pada 12 Julai 2011, dengan harga $750juta. Lima puluh pekerja telah diberhentikan dari studio Seattle PopCap Games pada 21 Ogos 2012, menandakan peralihan tumpuan kepada permainan mudah alih dan sosial. Selepas kenyataan oleh Edmund McMillen, pencipta The Binding of Isaac, khabar angin tersebar bahawa George telah dipecat oleh EA kerana dia menentang pelaksanaan mekanik bayar untuk menang dalam Plants vs. Zombies 2. George mengesahkan dalam tweet 2017 bahawa dia telah diberhentikan kerja, dan bahawa dia menentang aspek freemium Plants vs. Zombies 2, tetapi tidak mengaitkan kedua-dua peristiwa tersebut.
Tiga bekas pekerja PopCap menafikan tanggapan bahawa George telah dipecat kerana kebimbangannya terhadap permainan itu, termasuk Allen Murray, bekas pembina Plants vs. Zombies 2. Mereka berkata George telah dipecat sebagai sebahagian daripada pemberhentian sistematik pada Ogos 2012, dan dia bukan sebahagian daripada pasukan pembangun Plants vs. Zombies 2; dia sedang memikirkan idea untuk permainan lain pada masa itu, termasuk permainan yang dipanggil Full Contact Bingo. Dia telah kehilangan minat dalam Plants vs. Zombie apabila EA mula membayangkan permainan tersebut sebagai francais besar. George bekerja pada aksi arked - permainan strategi Octogeddon selepas diberhentikan, pada mulanya sebagai sebahagian daripada pertandingan Ludum Dare. Idea permainan itu diterima secara positif dan George membentuk sebuah syarikat bersama Werner, artis Plants vs. Zombies, dan Kurt Pfeiffer, pengaturcara pengalihan Plants vs. Zombies untuk Xbox 360. Mereka membangunkan Octogeddon selama beberapa tahun, dan menerbitkannya pada 8 Februari 2018, menerima ulasan positif secara umumnya, menurut Metacritic.
Gözübüyük, Alanya
Gözübüyük, Alanya merupakan sebuah kawasan yang terletak di Turki.